Diari Oficial de la Generalitat Valenciana


Sumari del DOGV 8135, del 26-09-2017 (2017/8287)

Convocatòria per a la provisió de dues places d'enginyer/ra tècnic/a informàtic/a, de caràcter temporal, en la província de València, adscrites a encàrrecs de gestió l'execució dels quals s'ha encarregat a la societat mercantil VAERSA.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8135

Data del DOGV
:   26-09-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8287


Data del document
:   21-09-2017

Organisme emissor
:   Valenciana d'Estratègies i Recursos per a la Sostenibilidad Ambiental, SA

Tipus de document
:   Anunci

Descriptors 

:   * concurs administratiu

Convocatòria per a la provisió de dues places d'enginyer/ra tècnic/a informàtic/a, de caràcter temporal, en la província de València, adscrites a encàrrecs de gestió l'execució dels quals s'ha encarregat a la societat mercantil VAERSA. [2017/8287]  
En la pàgina web de VAERSA, Valenciana d'Aprofitament Energètic de Residus, SA, www.vaersa.com, apareixen íntegrament publicades les bases de la convocatòria per a la provisió de dues places d'enginyer/a tècnic/a informàtic/a, a la província de València, com a personal temporal adscrit a encàrrecs de gestió l'execució dels quals s'ha encarregat a la societat mercantil VAERSA, que té la consideració de mitjà propi instrumental i servei tècnic de la Generalitat.  
  
Les bases íntegres de la dita convocatòria poden ser consultades en la pàgina web de VAERSA, Valenciana d'Aprofitament Energètic de Residus, SA, www.vaersa.com  
La documentació acreditativa dels mèrits al·legats en el curriculum vitae per a optar a la plaça (experiència laboral, formació acadèmica, formació complementària i resta de requisits) haurà de realitzar-se durant el termini de presentació de candidatures i no es prendrà en consideració la presentada amb posterioritat, havent de realitzar-se necessàriament a través de la plataforma informàtica destinada a això www.vaersa.com, prèvia acceptació de la política de privacitat de dades de VAERSA, a fi de complir amb els requisits i exigències de la Llei orgànica de protecció de dades de caràcter personal.  
El termini de presentació de candidatures serà de 15 dies naturals. El dia d'inici del còmput del dit termini serà el mateix dia de la publicació d'aquest anunci en el Diari Oficial de la Generalitat Valenciana.  
   
El procés de selecció discorrerà a través de les fases següents:  
  
Primera. Recepció de curriculum vitae i dels mèrits que acrediten el compliment dels requisits de l'oferta de treball a través de la pàgina web de VAERSA www.vaersa.com. Autobaremació provisional de la candidatura.  
  
Segona. Preselecció de candidatures: l'empresa procedirà a la comprovació del compliment de les bases d'aquelles candidatures l'autobaremació provisional de les quals siga més alta d'entre totes les presentades, i aquestes podran ser revisades a la baixa en funció de la documentació acreditativa presentada pel candidat. Baremació definitiva i preselecció final de candidatures per a optar a les següents fases del procés.  
  
Tercera. Prova tècnica de caràcter teòric i pràctic relacionada amb les funcions a exercir en la categoria professional i que es detalla en l'oferta de treball, amb la finalitat de contrastar les aptituds de les candidatures preseleccionades i els coneixements de les matèries pròpies de les places oferides. Aquesta fase tindrà caràcter eliminatori.  
  
Quarta. Entrevista personal d'aquelles candidatures preseleccionades que hagen superat la fase de prova tècnica amb l'objectiu de contrastar l'adequació del perfil professional i aptituds de les candidatures preseleccionades i les seues possibles iniciatives per al millor exercici de les funcions dels llocs de treball oferits.  
  
Quinta. Diversitat funcional. Les places oferides en cada moment podran ser cobertes per persones que posseïsquen una diversitat funcional igual o superior al 33 %, sempre que superen les proves selectives i acrediten el grau de diversitat funcional, així com la compatibilitat amb l'exercici de les tasques i funcions corresponents a la categoria professional de la plaça oferida.  
El resultat final del procés de selecció vindrà determinat per la suma de les puntuacions obtingudes en cada una de les fases del procés de selecció:  
1. Baremació de les candidatures en funció del perfil professional i barem de l'oferta de treball. Aquesta fase suposarà fins a un 40 % de la puntuació total del procés de selecció.  
2. Prova tècnica de caràcter teòric i pràctic. Aquesta fase suposarà fins a un 40 % de la puntuació total del procés de selecció.  
3. Entrevista personal. Aquesta fase suposarà fins a un 15 % de la puntuació total del procés de selecció.  
4. Diversitat funcional. Aquesta fase suposarà fins a un 5 % de la puntuació total del procés de selecció.  
Els successius anuncis que siguen procedents relatius a aquesta convocatòria es publicaran en la pàgina web de VAERSA.  
  
València, 21 de setembre de 2017.- El director general: Benjamín Maceda López.